Limbažos

**PASKAIDROJUMA RAKSTS**

**2019.gada 28.marta saistošajiem noteikumiem Nr.9**

**„Grozījumi Limbažu novada domes 2012.gada 25.oktobra saistošajos noteikumos**

**Nr.34 „Par Limbažu novada pašvaldības palīdzību dzīvojamo telpu jautājumu risināšanā””**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Nepieciešams papildināt saistošos noteikumus ar kārtību, kādā tiek pagarināti īres līgumi. |
| 2. Īss projekta satura izklāsts | Saistošie noteikumi nosaka kārtību, kā īres līgums par īrēto dzīvojamo telpu tiek pagarināts. |
| 3. Informācija par plānoto projekta ietekmi uz pašvaldības budžetu | Saistošo noteikumu ietekme uz pašvaldības budžetu – maznozīmīga. |
| 4. Informācija par administratīvajām procedūrām | Nav attiecināms. |
| 5. Informācija par konsultācijām ar privātpersonām | Saistošo noteikumu izstrādē netika veiktas konsultācijas ar privātpersonām. Saistošo noteikumu projekts ievietots pašvaldības tīmekļa vietnē www.limbazi.lv. |

Limbažu novada pašvaldības

Domes priekšsēdētājs D.Zemmers

**SAISTOŠIE NOTEIKUMI**

Limbažos

2019.gada 28.martā Nr.9

**APSTIPRINĀTI**

ar Limbažu novada domes

28.03.2019. sēdeslēmumu

(protokols Nr.5, 6.§)

**Grozījumi Limbažu novada domes 2012.gada 25.oktobra**

**saistošajos noteikumos Nr.34 „Par Limbažu novada pašvaldības palīdzību**

**dzīvojamo telpu jautājumu risināšanā”**

*Izdoti saskaņā ar likuma „Par palīdzību dzīvokļa jautājumu risināšanā” 6.panta otro daļu, 14.panta pirmās daļas 1.punkta „c” apakšpunktu, 15.pantu, 17.panta pirmo daļu, 21.1.pantu, 21.2.pantu, 24.panta pirmo daļu, likuma „Par sociālajiem dzīvokļiem un sociālajām dzīvojamām mājām” 5.panta ceturto daļu, 8.pantu, 9.panta ceturto daļu, 10.panta otro daļu*

Izdarīt Limbažu novada domes 2012.gada 25.oktobra saistošajos noteikumos Nr.34 „Par Limbažu novada pašvaldības palīdzību dzīvojamo telpu jautājumu risināšanā” šādus grozījumus:

1. Papildināt saistošos noteikumus ar 23.1punktu šādā redakcijā:

„23.1 Dzīvojamā telpa izīrējama uz laiku līdz 3 (trīs) gadiem, īres līgumā iekļaujot saistību, kas paredz īrnieka tiesības prasīt līguma pagarināšanu, ja īrnieks pilda līguma nosacījumus, tam nav īres, komunālo un citu ar dzīvojamās telpas lietošanu saistīto maksājumu parādu un ja īrniekam nav zuduši apstākļi, kas ir par pamatu pēc noteikumiem palīdzības saņemšanai.”;

1. Papildināt saistošos noteikumus ar 23.2punktu šādā redakcijā:

„23.2 Persona, kura vēlas pagarināt dzīvojamās telpas īres līguma termiņu, ne vēlāk kā divus mēnešus pirms termiņa beigām, iesniedz Komisijai rakstveida iesniegumu.”;

1. Papildināt saistošos noteikumus ar 23.3punktu šādā redakcijā:

„23.3 Komisija pirms lēmuma pieņemšanas pārbauda vai personai ir spēkā esošs īres līgums, vai nav pārkāpti īres līguma nosacījumi, vai personai nav īres, komunālo un citu ar dzīvojamās telpas lietošanu saistīto maksājumu parādi.”;

1. Papildināt saistošos noteikumus ar 23.4 punktu šādā redakcijā:

„23.4 Lēmumu par dzīvojamās telpas īres līguma pagarināšanu pieņem Dome pēc Komisijas priekšlikuma saņemšanas.”.

Limbažu novada pašvaldības

Domes priekšsēdētājs D.Zemmers